La Casa dels Berenguer acollirà este dissabte la presentació de 'l'Antologia escènica de la tragèdia grega'
05 de juny 2025

![](/media/hlglpjjx/c_archivo_casadelsberenguer_03.jpg?width=850&height=566.9886363636364)Fotografia d'arxiu: Casa dels Berenguer.

El pati de la Casa dels Berenguer, seu del Museu de l'Escena Grecollatina, acollirà este dissabte 7 de juny a les 19.00 hores la presentació d'_Antología escénica de la tragedia griega_, elaborada per tres jóvens filòlogues i actrius, dirigides i coordinades per Gemma López i José Luis Navarro.

El treball consta de quatre volums en els quals s'analitzen les tragèdies gregues arribades fins als nostres dies des del prisma de l'escena en relació amb el text. Així, en cada volum es parla de _Punto trágico_ (I), _Línea trágica_ (II), _Triángulo trágico_ (III) i _Círculo trágico_ (IV) respectivament.

El llibre és el resultat de la investigació duta a terme per tres jóvens filòlogues, actrius i també talleristes en _Teatrópolis_ durant els _Ludi Saguntini_ que han desenvolupat l'obra sota la direcció i coordinació de Gemma López i José Luis Navarro.

El projecte d'investigació s'emmarca dins del pla de dinamització del Museum Scaenicum Graecolatinum i la finalitat primordial és poder facilitar a professors i estudiants un material que aporte un enfocament nou i únic del drama antic. L'accés a l'acte és lliure fins a completar l'aforament.

*   [](http://www.facebook.com/sharer.php?u=https://aytosagunto.es/va/actualitat/2025-06-05-la-casa-dels-berenguer-acollira-este-dissabte-la-presentacio-de-l-antologia-escenica-de-la-tragedia-grega/ "Facebook")
*   [](http://twitter.com/share?url=https://aytosagunto.es/va/actualitat/2025-06-05-la-casa-dels-berenguer-acollira-este-dissabte-la-presentacio-de-l-antologia-escenica-de-la-tragedia-grega/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-06-05-la-casa-dels-berenguer-acollira-este-dissabte-la-presentacio-de-l-antologia-escenica-de-la-tragedia-grega/ "Linked In")
*   [](mailto:?body=https://aytosagunto.es/va/actualitat/2025-06-05-la-casa-dels-berenguer-acollira-este-dissabte-la-presentacio-de-l-antologia-escenica-de-la-tragedia-grega/)